Այսօր Եվրոպայի առաջնությունում Հայաստանը ներկայացրին նաեւ Արմեն Մելիքյանը (60 կգ) եւ Կարեն Ասլանյանը (67 կգ): Մելիքյանը 1/8 եզրափակչում հաղթեց մոլդովացի Վիկտոր Չոբանուին, սակայն քառորդ եզրափակչում պարտվեց վրացի Դաթո Չխարտիշվիլուն: Ասլանյանը 1/8 եզրափակչում առավելության հասավ սերբ Մատե Մեմեշի նկատմամբ, իսկ քառորդ եզրափակչում զիջեց ռուս Արտյոմ Սուրկովին: Այս 2 մարզիկները բրոնզի համար պայքարելու հնարավորություն կստանան, եթե նրանց հաղթած ըմբիշները եզրափակչի ուղեգիր նվաճեն: